Diari Oficial de la Generalitat Valenciana


Sumari del DOGV 4122, del 07-11-2001 (2001/10152)

Notificació de les sancions dictades en els expedients de multes números 10/2001, 11/2001, 22/2001, 28/2001 i 29/2001.
----------------------------------------------------------------------------------------------------------------------

### Dades del document

Número de DOGV
:   4122

Data del DOGV
:   07-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10739


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de les sancions dictades en els expedients de multes números 10/2001, 11/2001, 22/2001, 28/2001 i 29/2001. [2001/Q10287]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/92, de Règim Jurídic de les Administracions Públiques i del Procediment Administratiu Comú; per mitjà del present edicte es notifica a les persones interessades les sancions dictades en els expedients sancionadors, que està tramitant la Direcció Territorial de Castelló d'aquesta Conselleria de Justícia i Administracions Públiques.
  
1. Expedient de multes número 10/2001. Sanció de data 21 de març de 2001, dictada pel director general d'Interior, per la qual s'acorda imposar al senyor José Luis Puchol Bel, l'últim domicili conegut del qual és la partida dels Boverals, 20, de la localitat de Vinaròs, una sanció de cent vint-i-cinc mil (125.000) pessetes, en base als següents fets: «A Vinaròs, a les 18.25 hores del dia 27 de febrer de 2000, quan estava disputant-se el minut 87 del partit de futbol entre l'equip local i l'Acer, al camp de futbol Servol, quan l'equip local va marcar el segon gol, el denunciat, que es trobava com a espectador situat darrere de la porteria de l'equip visitant, va penetrar al terreny de joc amb intenció d'agredir el porter de l'equip visitant, i hagué de ser retirat d'aquest per la força actuant», aquests fets són constitutius d'infracció administrativa tipificada en l'article 89.e de la Llei 4/1993, de la Generalitat Valenciana, de l'Esport de la Comunitat Valenciana.
  
2. Expedient de multes número 11/2001. Sanció de data 21 de març de 2001, dictada pel director general d'Interior, per la qual s'acorda imposar a Diverdisc, SL, l'últim domicili conegut de la qual és la Discoteca Kalkat, polígon Pullman, CN-340, quilòmetre 63, de la localitat de Castelló de la Plana, una sanció de tres-centes vint-i-cinc mil (325.000) pessetes, en base als següents fets: «A Castelló de la Plana, a les 09.00 hores del dia 19 de març de 2000, personada la força denunciant a la Discoteca Kal-Kat, sítia al polígon industrial Pullman, CN-340, quilòmetre 63, va poder constatar que aquesta estava funcionant, amb unes 300 persones a l'interior, sent l'hora reglamentària de tancament les 06.30 hores. Personada la parella de policies, i identificats amb les seues corresponents plaques, se'ls va impedir l'accés al local, argumentant que l'amo no volia que la policia entrara al local, i s'hagué de requerir la presència del responsable, presentat aquest, i identificats de nou, li informaren del motiu de la visita, i es va procedir a realitzar la comprovació de persones a l'interior»; aquests fets són constitutius d'infraccions administratives tipificades en els articles 22.q i 22.g de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives.
  
3. Expedient de multes número 22/2001. Sanció de data 7 de maig de 2001, dictada pel cap dels Serveis de Coordinació, per la qual s'acorda imposar al senyor José Francisco López Marín, l'últim domicili conegut del qual és el carrer de Canalejas, 16, de la localitat del Grau de Castelló, una sanció de cent mil (100.000) pessetes, en base als següents fets: «Al Grau de Castelló, a les 05.20 hores del dia 1 de gener de 2001, i a les 04.10 hores del dia 6 de gener de 2001, personada la força denunciant al bar amb música ambiental, denominat Disparate, siti al carrer de Canalejas, número 16, va poder constatar que el referit local estava obert al públic, amb unes 50 o 60 persones el dia 1, i unes 150 persones, el dia 6. L'hora reglamentària de tancament és les 02.00 hores, per la qual cosa aquests fets són constitutius d'infraccions administratives tipificades en l'article 21.g de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives.
  
4. Expedient de multes número 28/2001. Sanció de data 14 de juny de 2001, dictada pel director general d'Interior, per la qual s'acorda imposar a Peñíscola Plaza, SL, l'últim domicili conegut de la qual és l'avinguda del Papa Luna, 4, de la localitat de Peñíscola, una sanció de cent vint-i-cinc mil (125.000) pessetes, en base als següents fets: «A Peñíscola, a les 01.30 hores del dia 31 de juliol de 2000, personada la força denunciant en el Pub Standard, siti a l'avinguda del Papa Luna, número 4, va poder constatar la presència de menors en aquest, les dades de filiació dels quals obren en l'expedient, aquests fets són constitutius d'infracció administrativa tipificada en l'article 22.f de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives.
  
5. Expedient de multes número 29/2001. Sanció de data 14 de juny de 2001, dictada pel director general d'Interior, per la qual s'acorda imposar a Peñíscola Plaza, SL, l'últim domicili conegut de la qual conegut és l'avinguda del Papa Luna, 4 de la localitat de Peñíscola, una sanció de dues-centes cinquanta mil (250.000) pessetes, en base als següents fets: «A Peñíscola, a les 00.20 hores del dia 15 d'agost de 2000, personada la força denunciant al Pub Standard situat a l'avinguda del Papa Luna, número 4, va poder constatar la presència de menors en aquest, les dades de filiació dels quals obren en l'expedient, aquests fets són constitutius d'infracció administrativa tipificada en l'article 22.f de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives.
  
El que es posa en coneixement de l'interessat referit, als efectes oportuns i previstos en l'article 58.1 de la Llei 30/92, de Règim Jurídic de les Administracions Públiques i del Procediment Administratiu Comú. Així mateix, es comunica que, contra la present resolució, que no esgota la via administrativa, podran les persones interessades interposar recurs d'alçada, en el termini d'un mes, davant de l'òrgan superior jeràrquic d'aquell que va dictar aquest, de conformitat amb el que establixen l'article 107, en relació amb el 114 i següents de la Llei 30/1992, de 26 de novembre, en la redacció donada per la Llei 4/1999, de 13 de gener. Tot això sense perjuí que s'utilitze qualsevol altra via que es considere oportuna.
  
En el cas que no facen ús del seu dret a recórrer, en termini anteriorment indicat, hauran de fer efectives les multes, utilitzant els impresos a arreplegar en aquestes oficines, carrer Major, 78 de Castelló de la Plana, en qualsevol de les entitats col·laboradores que en el citat imprés consten, de conformitat amb el que establixen el Decret 105/92, de 6 de juliol, sobre recaptació de taxes, preus públics i sancions de la Generalitat Valenciana, i l'Ordre de 26 de febrer de 1993, que desenvolupa l'esmentat decret, i remetre a les referides oficines l'exemplar corresponent de l'administració.
  
Se li advertix que si no l'abona en dit període voluntari, es procedirà sense més tràmit a la seua exacció per via executiva.
  
I perquè servisca de notificació a l'interessat mencionat, s'expedix el present edicte.